stanford-oval/wikipedia huggingface dataset:
Luettelo vähintään 50 maaottelua Englannin maajoukkueessa pelanneista jalkapalloilijoista
Miehet

Päivitetty 13. heinäkuuta 2021.
| Sija | Nimi | Ottelut | Maalit | Vuodet | Lähde |
| --- | --- | --- | --- | --- | --- |
| 1. | Peter Shilton | 125 | 0 | 1970–1990 |  |
| 2. | Wayne Rooney | 120 | 53 | 2003–2018 |  |
| 3. | David Beckham | 115 | 17 | 1996–2009 |  |
| 4. | Steven Gerrard | 114 | 21 | 2000–2014 |  |
| 5. | Bobby Moore | 108 | 2 | 1962–1973 |  |
| 6. | Ashley Cole | 107 | 0 | 2001–2014 |  |
| 7. | Bobby Charlton | 106 | 49 | 1958–1970 |  |
| 7. | Frank Lampard | 106 | 29 | 1999–2014 |  |
| 9. | Billy Wright | 105 | 3 | 1946–1959 |  |
| 10. | Bryan Robson | 90 | 26 | 1980–1991 |  |
| 11. | Michael Owen | 89 | 40 | 1998–2008 |  |
| 12. | Kenny Sansom | 86 | 1 | 1979–1988 |  |
| 13. | Gary Neville | 85 | 0 | 1995–2007 |  |
| 14. | Ray Wilkins | 84 | 3 | 1976–1986 |  |
| 15. | Rio Ferdinand | 81 | 3 | 1997–2011 |  |
| 16. | Gary Lineker | 80 | 48 | 1984–1992 |  |
| 17. | John Barnes | 79 | 11 | 1983–1995 |  |
| 18. | Stuart Pearce | 78 | 5 | 1987–1999 |  |
| 18. | John Terry | 78 | 6 | 2003–2012 |  |
| 20. | Terry Butcher | 77 | 3 | 1980–1990 |  |
| 21. | Tom Finney | 76 | 30 | 1946–1958 |  |
| 22. | Joe Hart | 75 | 0 | 2008–2017 |  |
| 22. | David Seaman | 75 | 0 | 1988–2002 |  |
| 24. | Gordon Banks | 73 | 0 | 1963–1972 |  |
| 24. | Sol Campbell | 73 | 1 | 1996–2007 |  |
| 26. | Alan Ball | 72 | 8 | 1965–1975 |  |
| 27. | Raheem Sterling | 68 | 17 | 2012– |  |
| 28. | Martin Peters | 67 | 20 | 1966–1974 |  |
| 29. | Tony Adams | 66 | 5 | 1987–2000 |  |
| 29. | Paul Scholes | 66 | 14 | 1997–2004 |  |
| 31. | David Watson | 65 | 4 | 1974–1982 |  |
| 32. | Jordan Henderson | 63 | 1 | 2010– |  |
| 32. | Kevin Keegan | 63 | 21 | 1972–1982 |  |
| 32. | Alan Shearer | 63 | 30 | 1992–2000 |  |
| 32. | Ray Wilson | 63 | 0 | 1960–1968 |  |
| 36. | Emile Heskey | 62 | 7 | 1999–2010 |  |
| 36. | Emlyn Hughes | 62 | 1 | 1969–1980 |  |
| 36. | David Platt | 62 | 27 | 1989–1996 |  |
| 36. | Chris Waddle | 62 | 6 | 1985–1991 |  |
| 40. | Gary Cahill | 61 | 5 | 2010– |  |
| 40. | Ray Clemence | 61 | 0 | 1972–1983 |  |
| 40. | Harry Kane | 61 | 38 | 2015– |  |
| 40. | James Milner | 61 | 1 | 2009–2016 |  |
| 40. | Kyle Walker | 61 | 0 | 2011– |  |
| 45. | Peter Beardsley | 59 | 9 | 1986–1996 |  |
| 45. | Phil Neville | 59 | 0 | 1996–2007 |  |
| 45. | Des Walker | 59 | 0 | 1988–1993 |  |
| 48. | Jermain Defoe | 57 | 20 | 2004–2017 |  |
| 48. | Paul Gascoigne | 57 | 10 | 1988–1998 |  |
| 48. | Jimmy Greaves | 57 | 44 | 1959–1967 |  |
| 48. | Gareth Southgate | 57 | 2 | 1995–2004 |  |
| 52. | Joe Cole | 56 | 10 | 2001–2010 |  |
| 52. | Johnny Haynes | 56 | 18 | 1954–1962 |  |
| 54. | Glen Johnson | 54 | 1 | 2003–2014 |  |
| 54. | Stanley Matthews | 54 | 12 | 1934–1957 |  |
| 56. | Glenn Hoddle | 53 | 8 | 1979–1988 |  |
| 56. | Paul Ince | 53 | 20 | 1992–2000 |  |
| 56. | David James | 53 | 0 | 1997–2010 |  |
| 59. | Gareth Barry | 52 | 3 | 2000–2012 |  |
| 59. | Trevor Francis | 52 | 12 | 1977–1986 |  |
| 61. | Teddy Sheringham | 51 | 11 | 1993–2002 |  |
| 62. | Phil Neal | 50 | 5 | 1976–1983 |  |
Naiset

| Sija | Nimi | Ottelut | Maalit | Vuodet | Lähde |
| --- | --- | --- | --- | --- | --- |
| 1. | Fara Williams | 172 |  |  |  |
| 2. | Jill Scott | 151 |  | 2006– |  |
| 3. | Karen Carney | 144 |  | 2005– |  |
| 4. | Alex Scott | 140 |  |  |  |
| 5. | Casey Stoney | 130 |  |  |  |
| 6. | Rachel Yankey | 129 |  |  |  |
| 7. | Stephanie Houghton | 121 |  | 2007– |  |
| 8. | Gillian Coultard | 119 | 30 | 1981–2000 |  |
| 9. | Kelly Smith | 117 | 46 | 1995–2014 |  |
| 10. | Eniola Aluko | 102 |  |  |  |
| 10. | Rachel Unitt | 102 |  |  |  |
| 12. | Debbie Bampton | 95 |  |  |  |
| 12. | Ellen White | 95 |  | 2010– |  |
| 14. | Katie Chapman | 94 | 8 |  |  |
| 15. | Sue Smith | 93 | 16 |  |  |
Lääketieteellisen fysiikan ja tekniikan yhdistys

Lääketieteellisen fysiikan ja tekniikan yhdistys (LFTY), on vuonna 1968 perustettu fyysikoiden, insinöörien ja lääkäreiden yhteinen poikkitieteellinen, aatteellinen ja ammatillinen yhdistys.
Yhdistyksen jäsenistö kattaa lääketieteellisen tekniikan ja fysiikan koko kentän oppi- ja tutkimuslaitoksista terveydenhuollon yrityksiin ja sairaaloihin. Yhdistyksen tarkoituksena on herättää ja ylläpitää kiinnostusta lääketieteelliseen fysiikkaan, tekniikkaan ja biofysiikkaan sekä edistää näiden aineryhmien tieteellisen tutkimuksen, koulutuksen ja teollisuuden kehitystä.
Toiminta

Toiminta
Yhdistys järjestää vuosittain vähintään yhden tapaamisen, jossa on tutustuttu johonkin teemaan tai yhteisöön sekä toisiimme. Muuten yhdistys toimii linkkinä kansainvälisiin sisaryhteisöihin, joiden konferensseista mm. saamme kohtalaisen alennuksen. Ilmoitamme myös alamme tapahtumista niin s-postitse kuin nettisivuillamme.
Yhdistys on mukana myös muiden lääketieteellisen fysiikan ja tekniikan alan tapahtumissa sekä Suomessa että ulkomailla. LFTY pyrkii toiminnallaan lisäämään lääketieteellisen fysiikan ja tekniikan yhdistysten, tutkimuksen, koulutuksen ja teollisuuden yhteistyötä. LFTY:n www-sivut (http://www.lfty.fi/) ovat alan tutkija- ja jatkokoulutuksen infopaikka.
Hallitus 2010 ja 2011-

Prof. Risto Ilmoniemi, Aalto-yliopiston Lääketieteellisen tekniikan ja laskennallisen tieteen laitos (BECS), puheenjohtaja; TkT Jari Viik Tampereen teknillisen yliopiston Lääketieteellisen tekniikan laitos, varapuheenjohtaja; FT Mika Tarvainen Itä-Suomen yliopisto, sihteeri; Prof. Pekka Hänninen, Turun yliopisto; Rosa-Maria Inkinen, HUS; Prof. Timo Jämsä, Oulun yliopisto; Prof. Pasi Karjalainen, Itä-Suomen yliopisto; FT Tiina Lyyra-Laitinen Kuopion yliopistollinen sairaala; Prof. Tapio Seppänen Oulun yliopisto
Ako Denot Mi E Nokj

| Ako Denot Mi E Nokj Kaliopi |
| --- | --- | --- |

Studioalbumin tiedot
 Julkaistu: kesäkuu 2001
 Tuottaja(t): Darko Dimitrov
 Tyylilaji: pop
 Levy-yhtiö: Kaliopi Music Prodiction
Kaliopin muut julkaisut
| Oboi Me 2000 | Ako Denot Mi E Nokj 2001 | Najmila 2002 |
Ako denot mi e nokj on pohjoismakedonialaisen artisti Kaliopin toinen studioalbumi, joka julkaistiin vuonna 2001.
Kappaleet

Ako denot mi e nok – 3.34
Dali me sakas – 3.21
Kraj – 3.16
Mesecina – 4.27
Kako solza – 3.16
Za samo eden den – 3.23
Na pat do Makedonija – 3.46
Imam – nemam – 3.16
Ovoj cuden svet – 3.21
Jas znam – 4.17
Alexander Bustamante

Bustamante vuonna 1962.
William Alexander Clarke Bustamante (24. helmikuuta 1884 Hanover, Jamaika – 6. elokuuta 1977 Irish Town, Jamaika) oli jamaikalainen poliitikko ja ammattiyhdistysjohtaja, josta tuli itsenäistyneen Jamaikan ensimmäinen pääministeri.
Bustamante nousi jamaikalaisten tietoisuuteen 1940-luvulla perustaessaan työväenpuolueen ja samalla saaren ensimmäisen ammattijärjestön, Bustamante Trade Unionin. Jamaikan autonomiseen hallitukseen Bustamante valittiin ensi kertaa 1944, silloin liikenneministeriksi. Britannian myönnettyä Jamaikalle itsenäisyyden 1962 Bustamantesta tuli maan ensimmäinen pääministeri.
Bustamanten alkuperäinen nimi oli William Alexander Clarke. Hän syntyi Jamaikan Hanoverin kaupungissa irlantilaisen isän ja mustaihoisen äidin katoliseen perheeseen. Hän sanoi ottaneensa nimekseen Bustamanten kunnianosoituksena espanjalaiselle merikapteenille, jonka oli nuorena tuntenut. Bustamante työskenteli poliisina Kuubassa, ravintoneuvojana newyorkilaisessa sairaalassa ja liikennetarkastajana Panamassa, jossa tapasi tulevan vaimonsa. Palattuaan kotisaarelleen 1932 hän valikoitui pian itsenäisyysliikkeen johtajaksi, joka sai mainetta kirjoituksillaan Daily Gleaner- ja Jamaica Standard -lehdissä sekä brittiläisissä sanomalehdissä. Vuonna 1937 hänet valittiin  Jamaica Workers' Unionin (JWU) rahastonhoitajaksi. Vuoden 1938 lakkojen aikana Bustamantesta tuli enimmäkseen tummaihoisen työväestön äänitorvi. JWU:sta tuli Bustamante Industrial Trade Union, joka on yhä maan suurin ammattijärjestö.
Vuonna 1940 Bustamante sai vankilatuomion Kingstonin satamamellakoiden takia. Vuonna 1944 Jamaikaan tuli yleinen äänioikeus, paljolti itsenäisyysliikkeen ajamana. Bustamante vapautui vankeudesta ja perusti Jamaikan työväenpuolueen 1943, joka sai 22 parlamentin 32 paikasta ensimmäisissä yleisissä vaaleissa. Pääministeriksi (chief minister) Bustamante nousi 1953 ja pysyi virassa vuoden 1955 vaaleihin, jolloin työväenpuolue hävisi vaalit. 1940-luvun lopulla Bustamante toii myös pääkaupunki Kingstonin pormestarina.
Jamaikan itsenäistyttyä 1962 Bustamante nousi taas pääministeriksi vuoteen 1967 asti, mutta alkoi sairastella vuoden 1964 paikkeilla ja luovutti vallan käytännössä varamiehelleen Donald Sangsterille. Vuonna 1969 Bustamante sai Jamaikan korkeimman tunnustuksen, kansallissankarin arvonimen.
Käännös suomeksi
Mainiemi

Mainiemi (ruots. Majniemi) on rekisterikylä Kemiönsaaren kunnassa. Kylä sijaitsee kunnan koillisosassa Halikonlahden rannalla.
Mainiemi sijaitsee Halikonlahden Matildansalmen edustalla. Kylään kuuluu myös pieni alue Ornaistenlahden pohjukassa. Naapurikylät ovat Berga ja Kiila. Mainiemi on muodostunut kahden vanhan suurtilan maille, eikä kylässä edelleenkään ole paljoa asutusta. Kylän rannat on otettu laajalti kesäasutuskäyttöön. Kylän pohjoisosassa on yleisurheilukenttä.
Mainiemen vanhat tilat ovat olleet Wästergård ja Mainiemen säteri. Säteriä ovat asuttaneet useat korkea-arvoiset virkamiehet. Paikallisissa kertomuksissa säteri olisi sama kuin Välskärin kertomusten Mainiemen linna. Säteri jaettiin kahtia 1800-luvun alussa Nedergårdin ja Uppgårdin tiloiksi ja vuonna 1964 Wästergård ja Nedergård sekä kaksi pienempää tilaa yhdistyivät uudeksi Mainiemen tilaksi.
Alexander Brott

Alexander Brott (14. maaliskuuta 1915 Montreal – 1. huhtikuuta 2005 Montreal) oli kanadalainen säveltäjä, kapellimestari, viulisti ja pedagogi. Hän opiskeli McGillin konservatoriossa ja Juilliard Schoolissa. Vuonna 1939 hän sai työpaikan McGillin yliopistosta, jossa hän perusti oppilaitoksen oman kamariorkesterin. Vetäydyttyään muista tehtävistään yliopistossa vuonna 1980 hän jatkoi yhä orkesterin johtamista, vuodesta 1989 yhdessä poikansa Boris Brottin kanssa. Vuoden 2004 lopussa orkesterin johtaminen siirrettiin kokojnaan pojan vastuulle.
Brott oli Montrealin sinfoniaorkesterin konserttimestari vuosina 1945–1958 ja välillä avustava kapellimestari. Hän myös toimi vuosina 1965–1981 Kingstonin sinfoniaorkesterin taiteellisena johtajana. Hänen oma sävellystuotantonsa kattaa toistasataa teosta. Hän sai kolme kunniatohtorin arvoa ja pääsi Kanadan ritarikunnan jäseneksi (1979).
Aitopiilokkaat

| Aitopiilokkaat |
| --- | --- |
 Härkäpapupiilokas (Bruchus rufimanus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Bruchinae
Tribus::  Bruchini
Suku::  Aitopiilokkaat Bruchus  Linnaeus, 1767
Katso myös
   Aitopiilokkaat Wikispeciesissä   Aitopiilokkaat Commonsissa 
Infobox OKVirheellinen NIMI-arvo: 
Aitopiilokkaat (Bruchus) on lehtikuoriaisten heimoon kuuluva kovakuoriaissuku. Suomessa suvun edustajia on tavattu viisi lajia, jotka ovat alla olevan lajilistan päällimmäisinä. Aitopiilokkaiden sukuun kuuluvia lajeja on maailmanlaajuisesti useita kymmeniä ja niitä esiintyy kaikilla mantereilla. Lajimäärä vaihtelee eri lähteissä.
Suvun lajeja

Maitepiilokas (Bruchus loti)
Virnapiilokas (Bruchus atomarius)
Härkäpapupiilokas (Bruchus rufimanus)
Hernepiilokas (Bruchus pisorum)
Bruchus affinis
Bruchus laticollis
Bruchus viciae
Bruchus luteicornis
Aiheesta muualla

iNaturalist: Aitopiilokkaat Suku (Bruchus)
ITIS: Bruchus (englanniksi)
University of Michigan, Animal Diversity Web (ADW): Bruchus (englanniksi)
Iowa State University, Bug Guide: Genus Bruchus (englanniksi)
Pherobase: Semiochemicals of Genus Bruchus (englanniksi)
Maaria Nuoranne

Maaria Nuoranne (s. 12. marraskuuta 1993) on suomalainen näyttelijä ja ääninäyttelijä.
Nuoranne opiskeli Kallion ilmaisutaidon lukiossa ja Lahden kansanopiston teatterikoulutuksessa. Hän on esiintynyt näyttelijänä Syke-sarjassa ja toiminut Bellen suomenkielisenä ääninäyttelijänä elokuvassa Beauty and the Beast – Kaunotar ja hirviö. Vuonna 2019 hän esitti toista pääosaa Lauri-Matti Parppein lyhytelokuvassa Hiljaa kuin murhaajat. Vuonna 2020 Nuoranne avusti käsikirjoittajana ystäväänsä, näyttelijä Linnea Leinoa tämän sketsihahmo Hillevi Häntä-Heikkilän kehittämisessä Putous-viihdesarjassa. Hänet valittiin samana vuonna näyttelijäksi Putouksen kolmannelletoista tuotantokaudelle, joka kuvattiin keväällä 2021. Nuoranteella on ollut myös elektropopia soittava yhtye White Balance yhdessä Ilari Heinilän kanssa.
Aiheesta muualla

Maaria Nuoranne Internet Movie Databasessa. (englanniksi)
Algeciras

| Algeciras |
| --- | --- |
 Algeciraksen satama
 lippu:  vaakuna
 Algeciras
 Koordinaatit: 36°7′39″N, 5°27′14″W 
Valtio:  Espanja
Hallintoalue:  Andalusia
Maakunta:  Cádiz
Comarca:  Campo de Gibraltar
Pinta-ala:  
 – Kokonaispinta-ala:  86 km²
Väkiluku (2015):  118 920
 – Väestötiheys:  1 400 as./km²
 
 www.algeciras.es 
Infobox OKVirheellinen NIMI-arvo: 
Algeciras on kaupunki Andalusiassa, Espanjassa. Kaupungin asukasluku on 118 920 (vuonna 2015). Kaupunki sijaitsee Gibraltaria vastapäätä Gibraltarinsalmen rannalla Välimeren puolella vähän pohjoiseen Tarifasta, joka on Espanjan eteläisin kaupunki.
Kaupungin nimi tulee arabialaisesta nimestä Al-Jazeera Al-Khadra, joka merkitsee vihreää saarta. Algecirasista on laivayhteys Tangeriin ja Ceutaan Afrikkaan. Kaupungissa on myös Cepsan öljynjalostamo ja tankkerien lastauspaikka.
Algeciraksessa sijaitsee Algeciraksen satama, joka on yksi Välimeren vilkkaimmista satamista.
Kuvia

Plaza Alta de Algeciras
Iglesia de Nuestra Señora de la Palma
Punta Carneron majakka
Plaza San Isidro
Aiheesta muualla

Kuvia tai muita tiedostoja aiheesta Algeciras Wikimedia Commonsissa
Algericasin sivusto (Arkistoitu – Internet Archive)
Lędziny

| Lędziny |
| --- | --- |
 Farski-aukio
 vaakuna
 Lędziny
 Koordinaatit: 50°7′37″N, 19°6′44″E 
Valtio:  Puola
Voivodikunta:  Sleesia
Piirikunta:  Bieruń-Lędziny
Kunta:  kaupunkikunta
Pinta-ala:  
 – Kokonaispinta-ala:  31,65 km²
Väkiluku (2015):  16 749
 
 www.ledziny.pl 
Infobox OKVirheellinen NIMI-arvo: 
Lędziny on kaupunki Etelä-Puolassa, Sleesian voivodikunnassa, 14 kilometriä Katowicesta länteen. Kaupungin asukasluku oli 16 749 vuonna 2015.
Aiheesta muualla

Kuvia tai muita tiedostoja aiheesta Lędziny Wikimedia Commonsissa
Alexander Chmelevski

| Alexander Chmelevski |
| --- | --- |

Henkilötiedot
Syntynyt: 9. kesäkuuta 1999 (ikä 25) Huntington Beach, CA, Yhdysvallat
Kansalaisuus:   Yhdysvallat  Ukraina
Jääkiekkoilija
Lempinimi:  Sasha
Pelipaikka:  keskushyökkääjä
Maila:  oikea
Pituus:  183 cm
Paino:  85 kg
Seura
Seura:  San Jose Sharks / Ottawa 67’s
Sarja:  NHL / OHL
Pelinumero:  8
Pelaajaura
Pääsarjaura:  (–)
NHL-varaus:  185. varaus, 2017 San Jose Sharks
Alexander Chmelevski (s. 9. kesäkuuta 1999 Huntington Beach, Kalifornia, Yhdysvallat) on yhdysvaltalais-ukrainalainen jääkiekkoilija, joka pelaa OHL-joukkue Ottawa 67’sissa. Hänellä on tulokassopimus NHL-joukkue San Jose Sharksin kanssa. Chmelevski on pelipaikaltaan keskushyökkääjä, mutta hän osaa pelata myös laidassa. Chmelevski laukoo oikealta.
Pelityyli

The Sports Forecaster -sivuston mukaan Chmelevski on lahjakas, hyökkäyssuuntaan pelaava pelaaja, joka tekee hyvin maaleja sekä omaa kovan ja tarkan laukauksen. Hänellä on hyökkäyspäässä erinomaiset vaistot. Chmelevskilla on kuitenkin parannettavaa puolustuspelaamisessa, jotta hän voisi luoda uran sentterinä. Chmelevskilla on todistettavaa myös pelintekijänä ammattilaistasolla.
Ura > Seuraura

Chmelevski syntyi Kalifornian Huntington Beachilla, mutta hän muutti perheineen Michiganin Northvilleen ennen teini-ikäänsä. Chmelevski siirtyi kaudeksi 2014–2015 Belle Tiren junioreista HPHL-juniorisarjan Honeybakediin, jonka jälkeen Sarnia Sting varasi hänet koko OHL:n varaustilaisuuden kymmenentenä pelaajana ja ensimmäisenä yhdysvaltalaispelaajana kesällä 2015. Chmelevski siirtyi joukkueeseen kaudeksi 2015–2016, mutta kesken kauden, tammikuussa 2016 Sting kauppasi hänet, hyökkääjä Chase Campbellin sekä kolme toisen, kolme kolmannen ja kaksi viidennen kierroksen varausvuoroa Ottawa 67’siin vaihdossa hyökkääjä Travis Konecnyyn ja Sam Studnickaan. Chmelevskin tulokaskausi toi kaikkiaan 34 runkosarjaottelussa tehot 11+8=19. Hän esiintyi kauden aikana myös Yhdysvaltain maajoukkueen kehitysohjelman mukana.
Kaudella 2016–2017 Chmelevski oli tehoilla 21+22=43 67’sin neljänneksi paras pistemies. Hänet palkittiin kauden päätteeksi OHL:n parhaiten opiskelun ja jääkiekkoilun yhdistäneenä pelaajana Bobby Smith Trophylla sekä koko CHL:n parhaiten opiskelun ja jääkiekkoilun yhdistäneenä pelaajana. Chmelevski esiintyi kauden aikana jälleen myös Yhdysvaltain maajoukkueen kehitysohjelman mukana. Hän pelasi myös CCM/USA Hockey All-American Prospects Gamessa.
San Jose Sharks varasi Chmelevskin kuudennella kierroksella 185. pelaajana NHL:n varaustilaisuudessa 2017. Kaudella 2017–2018 hän oli tehoilla 35+41=76 67’sin paras pistemies, maalintekijä ja syöttäjä. OHL-kauden päätteeksi, huhtikuussa 2018 Chmelevski teki Sharksin kanssa kolmivuotisen tulokassopimuksen. Hän siirtyi samalla loppukevääksi amatööritry-out -sopimuksella AHL-joukkue San Jose Barracudan vahvuuteen. Chmelevski teki siellä kuudessa runkosarjaottelussa tehot 3+1=4 ja neljässä playoff-ottelussa tehot 1+1=2. Kauden 2018–2019 hän aloitti 67’sin vahvuudessa.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Kanada 2019 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2016 | jääkiekko |  |
| Jääkiekon maailmanmestaruuskilpailut  | Jääkiekon maailmanmestaruuskilpailut  | Jääkiekon maailmanmestaruuskilpailut  |  |
|  Pronssia | Latvia 2021 | jääkiekko |  |
Chmelevski pelasi alle 20-vuotiaiden MM-kilpailuissa vuonna 2019. Hän ratkaisi Yhdysvalloille finaalipaikan tehtyään välieräottelussa Venäjää vastaan joukkueen 1–2-voittoon päättyneen ottelun ratkaisumaalin ylivoimalla. Yhdysvallat jäi lopulta kuitenkin hopealle hävittyään finaalissa Suomelle lukemin 2–3. Chmelevski pääsi finaaliottelussa tehopisteille joukkueensa molemmissa osumissa ja teki tehot 1+1=2. Hänet valittiin Yhdysvaltain ottelun parhaaksi pelaajaksi.
Chmelevski pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti hopeaa. Chmelevski voitti tehoilla 5+5=10 koko turnauksen pistepörssin sekä jakoi maalipörssin voiton Tšekin Filip Zadinan kanssa. Hän pelasi myös World U-17 Hockey Challengessa vuonna 2015.
Muuta

Chmelevskin pikkuveljet Nicholas ja Ilia ovat pelanneet myös jääkiekkoa. Nicholas pelaa hyökkääjänä T1EHL-juniorisarjaa Belle Tiressa. Veljesten vanhemmat ovat lähtöisin Ukrainasta.
Amoretta – Pieni lemmenviisu

| Amoretta – Pieni lemmenviisu |
| --- | --- |
Ohjaaja:  Veikko Kerttula
Käsikirjoittaja:  Osvaldo Dragún
Perustuu:  Osvaldo Dragún näytelmään Amoretta
Kuvaaja:  Juhani Helenius
Lavastaja:  Aarre Koivisto
Pääosat:   Ritva Arvelo  Ville-Veikko Salminen 
Valmistustiedot
Valmistusmaa:  Suomi
Tuotantoyhtiö:  Oy Mainos-TV-Reklam Ab
Ensi-ilta:  10. maaliskuuta 1969
Kesto:  88 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Amoretta – Pieni lemmenviisu on Veikko Kerttulan ohjaama suomalainen televisioelokuva vuodelta 1967. Se perustuu Osvaldo Dragúnin samannimiseen näytelmään. Elokuva on MTV-teatterin tuottama ja se sai ensi-iltansa Mainos-TV:n Aitiopaikka-ohjelmapaikalla 10.03.1969.
Elokuvassa Ritva Arvelon esittämä leskeksi jäänyt 40-vuotias kukkakauppias Guiliana rakastuu häntä kymmenen vuotta nuorempaan Pacoon.
Näyttelijät

| 0 | 1 | 2 |
| --- | --- | --- |
|  Ritva Arvelo  | … |  Giuliana   |
|  Ville-Veikko Salminen  | … |  Paco   |
|  Anita Sohlberg  | … |  Silvia   |
|  Jyrki Nousiainen  | … |  Rodolfo   |
|  Sylva Rossi  | … |  Asuncion   |
Mainetodistus

Mainetodistus (ruots. frejdebetyg) oli 1800–1900-luvulla Suomessa papiston tai siviilirekisterin pitäjän antama todistus, josta kävi ilmi, nauttiko asianosainen kansalaisluottamusta. Mainetodistuksen sai ilmoitettua tarkoitusta varten pyytää kuka tahansa.
Papiston velvollisuutena oli antaa pyydettäessä mainetodistus, joka laadittiin kirkonkirjojen perusteella. Mainetodistuksen tuli sisältää ainoastaan selvitys siitä, nauttiko todistuksen kohteena oleva henkilö kansalaisluottamusta silloin kun todistus annettiin vai oliko henkilö tuomittu menettäneeksi kansalaisluottamuksen ainiaaksi tai tietyksi määräajaksi.
Jos henkilö oli aiemmin tuomittu menettäneeksi kansalaisluottamuksensa ja tämä määräaika oli päättynyt, ei mainetodistukseen saanut merkitä tietoa aiemmasta luottamuksen menettämisestä.
Papiston lisäksi mainetodistuksia olivat velvollisia antamaan myös niin sanottujen eriuskolaisseurakuntien johtajat sekä tietyt siviiliviranomaiset.
Aiheesta muualla

Keisarillisen Majesteetin Armollinen Asetus, sisältävä eräitä määräyksiä papiston annettavista todistuksista (48C/1896)
Asetus, joka sisältää määräyksiä papiston, eriuskolaisseurakuntain johtajain ja sivilirekisteriviranomaisten annettavista todistuksista (69B/1918)
Amorgóksen arkeologinen museo

| Amorgóksen arkeologinen museo Αρχαιολογικό Μουσείο Αμοργού |
| --- | --- |
 Amorgóksen arkeologinen museo.
Tyyppi:  arkeologinen museo
Sijainti:  Chóra, Amorgós, Etelä-Egean saaret, Kreikka
Koordinaatit:  36°49′54″N, 25°53′56″E
 fiAmorgóksen arkeologinen museo 
   
Amorgóksen arkeologinen museo (kreik. Αρχαιολογικό Μουσείο Αμοργού, Archaiologikó Mouseío Amorgoú) tai oikeammin Amorgóksen arkeologinen kokoelma (Αρχαιολογική Συλλογή Αμοργού, Archaiologikí Syllogí Amorgoú) on arkeologinen museo Amorgóksen kylässä eli Chórassa Amorgóksen saarella Kreikassa. Se esittelee saarelta löydettyä pääosin antiikin aikaista esineistöä.
Museo toimii venetsialaisvallan aikana todennäköisesti 1500-luvulla rakennetussa talossa, joka tunnetaan Gavráksen tornina tai huvilana. Rakennus luovutettiin museokäyttöön vuonna 1963 ja kunnostettiin 1970-luvulla.
Kokoelmat

Museon kokoelmiin kuuluu muun muassa veistoksia, reliefejä, rakennusten koristeosia, keramiikkaa, kykladisia idoleita sekä piirtokirjoituksia. Löydöt ovat peräisin Amorgóksen antiikin aikaisista kaupungeista Aigialesta, Arkesinesta ja Minoasta sekä muualta saarelta. Monet löydöistä ovat pintalöytöjä, mutta osa on peräisin arkeologisista kaivauksista. Varhaisimmat löydöt ovat neoliittiselta kaudelta 3000-luvulta eaa., varhaiselta pronssikaudelta 2000-luvulta eaa. sekä myöhäiseltä pronssikaudelta 1200–1100 eaa. Pääosa löydöistä on ajalta 700 eaa.–200 jaa. eli arkaaiselta kaudelta roomalaiselle kaudelle.
Pylväänpää.
Rakennusten koristeosia.
Rakennusten koristeosia ja piirtokirjoituksia.
Roomalainen reliefi.
Aiheesta muualla

Kuvia tai muita tiedostoja aiheesta Amorgóksen arkeologinen museo Wikimedia Commonsissa
Andamaaniendrongo

| Andamaaniendrongo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Drongot Dicruridae
Suku::  Drongot Dicrurus
Laji::  andamanensis
Kaksiosainen nimi
 Dicrurus andamanensis  Beavan, 1867 
Katso myös
   Andamaaniendrongo Wikispeciesissä   Andamaaniendrongo Commonsissa 
Infobox OKNimi-testi OKIUCN-testi OK: 
Andamaaniendrongo (Dicrurus andamanensis) on drongojen heimoon kuuluva varpuslintu.